Paul Mitchell

Paul Robert Mitchell (født 20. oktober 1971 i Poole i England) er en engelsk tidligere fotballspiller.

Mitchell gikk gradene i sin lokale proffklubb  under ledelse av Harry Redknapp. 

Fra 1986 til 1988 var Mitchell elev ved fotballforbundets nasjonale fotballskole i Lilleshall, og spilte samtidig på det engelske guttelandslaget. Under tiden ved Lilleshall pådro Mitchell seg en alvorlig skade som preget ham resten av karrieren.

Sammen med lagkamerat Neil Masters dro han i juni 1991 på utlån til , som hadde engelske Mike Speight som trener. Mitchell fikk med seg åtte seriekamper og tre cupkamper for Moss før Bournemouth kalte ham tilbake i midten av august.

Etter at Redknapp forlot Bournemouth i 1992, kom ikke Mitchell overens med den nye treneren Tony Pulis. Da  og  kom på banen for å kjøpe ham, falt valget på West Ham. Hos West Ham ble han gjenforent med Harry Redknapp, som ved Mitchells ankomst var assistent-trener for Billy Bonds. Da Bonds kort tid senere forlot klubben, ble Redknapp igjen Mitchells hovedtrener. Mitchell klarte aldri å kjempe seg inn i lagoppstillingen til West Ham. Spilletiden han fikk hos West Ham var stort sett begrenset til kamper for reservelaget. Han hadde bare spilt én enslig ligakamp for West Ham, da han forlot klubben i 1996 til fordel for gamleklubben Bournemouth i 1996. Gjensynet med Bournemouth ble kortvarig. Senere samme år flyttet han videre langs sydkysten til , som han skrev treårskontrakt med. I 1998 dro han til den walisiske klubben , hvor han avsluttet karrieren.

Etter karrieren som fotballspiller tok slutt, har han jobbet med fotballstatistikk.

Spillerstatistikk

Referanser

Kilder

Eksterne lenker 
 

Engelske fotballspillere
Fotballspillere for AFC Bournemouth
Fotballspillere for Moss FK
Fotballspillere for West Ham United FC
Fotballspillere for Torquay United FC
Fotballspillere for Barry Town FC
Utenlandske fotballspillere i Norge